Publication: Magyar Közlöny
Issue: MK-2003-70 (Year: 2003, Number: 70)
Era: 1990-2004
Section: a 18/2003. (VI. 20.) OM rendelethez
Paragraph Index: 550

5. A képzés fõbb tanulmányi területei 5.1. Alapozó tárgyak: természetföldrajz, alkalmazott földrajz, alkalmazott informatika, környezetgazdálkodás. A tanulmányi terület kreditértéke: legalább 20, legfeljebb 28 kreditpont. 5.2. Gazdasági és humán ismeretek: alkalmazott pszichológia, szociológia, gazdaságtörténet, valamint a vidékfejlesztés ökonómiája. A tanulmányi terület kreditértéke: legalább 20, legfeljebb 28 kreditpont. 5.3. Szakmai ismeretek: mezõgazdasági földhasználat, területfejlesztés, mezõgazdasági szaktanácsadás módszertana, EU agrár- és vidékfejlesztési politika és az erdészet ökonómiája A tanulmányi terület kreditértéke: legalább 28, legfeljebb 30 kreditpont. 5.4. Differenciált szakmai ismeretek: — a szaktanácsadás és vidékfejlesztés szakirányon: önkormányzattan és közigazgatás, mezõgazdasági szaktanácsadás, projekt menedzsment; — falusi és agrárturizmus szakirányon: idegenforgalmi és turisztikai alapismeretek, a turizmus szervezeti és mûködési rendszere, a falusi és agroturizmus jellemzõi és a hazai kínálat; — vadgazdálkodás és természetvédelem szakirányon: természetvédelem, vadgazdálkodás, erdõgazdálkodás; — gyep- és tájgazdálkodás szakirányban: gyeptermelés, gyephasznosítás, tájhasznosítás. Választható tárgyak: környezetgazdálkodás, a világ mezõgazdasága, gyógynövénytermesztés, tájrendezés, ökoturizmus, adózási ismeretek. A tanulmányi terület kreditértéke: legalább 28, legfeljebb 36 kreditpont.

Source: https://magyarkozlony.hu/hivatalos-lapok/e6ed60775b3c31b524afce87dd4771b0ddd8d111/dokumentumok/bc7273702a64f842f279df2a2ad4cd441a3d6eb2/letoltes